open-index/open-wikipedia-markdown huggingface dataset:
பாப்பாக்குடி

**பாப்பாக்குடி** (Pappakudi)  தமிழ்நாட்டின் திருநெல்வேலி மாவட்டம், சேரன்மாதேவி வட்டம், பாப்பாக்குடி ஊராட்சி ஒன்றியத்தில் உள்ள பாப்பாக்குடியில் அமைந்த சிற்றூர் ஆகும். பாப்பாக்குடி ஊராட்சி ஒன்றியத்தின் வட்டார வளர்ச்சி அலுவலகம் பாப்பாக்குடியில் அமைந்துள்ளது.

இது திருநெல்வேலியிலிருந்து 24 கி.மீ. தூரத்திலும் தென்காசியிலிருந்து 34 கி.மீ. தூரத்திலும் அமைந்துள்ள ஒரு நகரம் ஆகும். இங்கு பல கல்லூரிகளும், பள்ளிகளும் உள்ளன. புகழ் பெற்ற கோவில் ஒன்றும் இங்கு அமைந்துள்ளது.
பாப்பாக்குடியில் அருள்மிகு தளவை சுடலைமாடசாமி கோவிலும், அருள்மிகு சிவன் கோவிலும் உள்ளது.

## மேற்கோள்கள்


பகுப்பு:திருநெல்வேலி மாவட்டத்திலுள்ள கிராமங்கள்
தமிழர் போர்ப்படை வகைகள்

தமிழர்கள் பண்டைய காலங்களில் பலவகை போர்ப் படைகளைக் கொண்டிருந்தனர். அவற்றுள் 4 வகைகள் முக்கியமானவை ஆகும். மேலும் அவை பல உட்பிரிவுகளையும் கொண்டிருந்தன'.

## பொதுவான படைப்பிரிவுகள்
*காலாட்படை அல்லது ஆட்படை
:மனிதர்களை மட்டும் கொண்ட படைப்பிரிவு
*குதிரைப்படை அல்லது திரைப்படை
:குதிரைகளையும் அதன் மீதமர்ந்து போரிடும் மனிதர்களையும் கொண்ட படைப்பிரிவு
*யானைப்படை அல்லது கரிப்படை
:யானைகளையும் அதன் மீதமர்ந்து போரிடும் மனிதர்களையும் கொண்ட படைப்பிரிவு
*தேர்ப்படை
:தேர்களின் மீதமர்ந்து போரிடும் மனிதர்களை கொண்ட படைப்பிரிவு
*ஒற்றர் படை
:ஒற்றர்களை மட்டும் கொண்ட இரகசிய படைப்பிரிவு.
இவற்றில் முதல் 4 படைகள் நேரடியாக போரில் பங்கு கொள்ளும். ஒற்றர்படையானது எதிரியின் போர்த்திட்டங்களை அறிய உதவும்.

## படைகளின் ஆயுதத்தை பொறுத்த வகைப்பாடு

*விற்படை - வில்லினை ஆயுதமாக கொண்டவர்கள்
*வேற்படை - வேலினை ஆயுதமாக கொண்டவர்கள்
*மற்படை - ஆயுதம் இன்றி போராடுவோர்
*வாட்படை - வாளினை ஆயுதமாக கொண்டவர்கள்

## செயல்பாடினைப் பொறுத்த வகைபாடு

*மூலப்படை அல்லது தொல்படை
:வழிவழியாக நாட்டிற்காக போரிடும் வம்சத்தின் வீரர்கள்
*கூலிப்படை அல்லது விலைப்படை
:போர் சமயத்தில் மட்டும் வந்து உதவும் படையினர். இவர்கள் மற்ற நட்பு அரசருக்காகவும் பொருளைப் பெற்றும் போரிடுபவர்கள்.
*நாட்டுப்படை - நகரிலும் திறந்தவெளியிலும் போரிடுவோர்.
*காட்டுப்படை - காட்டுப்பகுதியில் போரிடுவோர்.
*வேளப்படை - அரசரின் அந்தரங்க மெய்காவல் படை. இவர்கள் அரசருக்காக தங்களின் உயிரையும் தருவதாக உறுதிமொழி எடுத்துக் கொள்பவர்கள். 
*துணைப்படை (reserved battalion)
*பகைப்படை

## உசாத்துணை

*தமிழர் வீரம் - இரா. பி. சேதுபதிப்பிள்ளை - 1947, அச்சிடப்பட்ட புத்தகம் ISBN: 978-81-8379-408-4

பகுப்பு:தமிழர் போரியல்
இறகுப் பந்தாட்ட உலகக் கூட்டமைப்பு

**இறகுப்பந்தாட்ட உலகக் கூட்டமைப்பு** (*Badminton World Federation*, சுருக்கமாக **BWF**) உடல் திறன் விளையாட்டுகளில் ஒன்றான இறகுப் பந்தாட்டத்திற்கான பன்னாட்டு கட்டுப்பாட்டு அமைப்பாகும். 1934இல்  **பன்னாட்டு இறகுப்பந்தாட்டக் கூட்டமைப்பு** என்று ஒன்பது உறுப்பினர் நாடுகளுடன் (கனடா, டென்மார்க், இங்கிலாந்து, பிரான்சு, அயர்லாந்து, இத்தாலி, நெதர்லாந்து, நியூசிலாந்து, இசுக்கொட்லாந்து மற்றும் வேல்ஸ்) நிறுவப்பட்ட இவ்வமைப்பு இன்று உலகளவில் 169 உறுப்பினர் நாடுகளுடன் விரிவடைந்துள்ளது. செப்டம்பர் 24, 2006இல்  மத்ரித்தில் கூடிய  சிறப்புப் பொதுக்குழு புதிய பெயரான  **இறகுப்பந்தாட்ட உலகக் கூட்டமைப்பு** (**BWF**) என்ற பெயரை ஏற்றுக்கொண்டது.

நிறுவன நாள் முதல் இதன் தலைமையகம் ஐக்கிய இராச்சியத்தின் செல்டென்ஹாமில் அமைந்திருந்தது. ஆனால் அக்டோபர் 1, 2005இலிலிருந்து இது  கோலாலம்பூருக்கு மாற்றப்பட்டது. இதன் தற்போதையத் தலைவராக  பவுல்-எரிக் ஓயர் லார்சன் பொறுப்பாற்றுகிறார்.

## கண்டவாரி கூட்டமைப்புகள்

இறகுப் பந்தாட்ட உலகக் கூட்டமைப்பு  இறகுப் பந்தாட்டத்தை உலகெங்கும் பரப்பவும் வளர்க்கவும்  வட்டார கட்டுப்பாட்டு அமைப்புகளின் ஒத்துழைப்புடன் செயல்படுகிறது. இந்த வட்டார அமைப்புகளாவன:

## மேற்சான்றுகள்

பகுப்பு:பன்னாட்டு விளையாட்டு அமைப்புகள்
*
விழிப்பாவை அழற்சி

விழிப்பாவை அழற்சி (Keratitis) என்பது கண்களின் முன் பக்கம், விழிவெண்படலம் (cornea) அழற்சிக்கு உட்படுவதைக் குறிக்கும். இந்நோய் மிதமான அல்லது கடுமையான வலி, பாதிக்கப்பட்ட பார்வையுடன் தொடர்புள்ளது. இது, ஒவ்வொரு முறை கண் சிமிட்டும் போதும் கண் அரிப்பைத் தோற்றுவிக்கக் கூடும்.

## சான்றுகள்

பகுப்பு:அழற்சி
விழிவெளிப்படல மேலுறையழற்சி

**விழிவெளிப்படல மேலுறையழற்சி** (episcleritis) என்பது விழி வெளிப்படல மேலுறையைத் (episclera) தாக்கும் தீங்கற்ற, வரையறுத்த போக்குடைய அழற்சி நோயாகும். விழி வெளிப்படல மேலுறையானது விழிச்சவ்விற்கும் விழிவெண்படலத்தை உருவாக்கும் இணைப்புத் திசுப்படலத்‌திற்கும் இடையில் ஒரு மெல்லிய திசு படலமாக உள்ளது. விழிவெளிப்படல மேலுறையழற்சியானது திடீரென உருவாகும் மேலோட்டமான கண்வலி, கண் சிவத்தல் ஆகியவற்றை கொண்ட, சாதாரணமாகக் காணப்படும் நோயாகும்.

## சான்றுகள்

பகுப்பு:அழற்சி
பூமிகா (2021 திரைப்படம்)

***பூமிகா*** (*Boomika*) என்பது  2021இல் தமிழில் வெளியான அதிரடி கலந்த திரைப்படமாகும். இப்படத்தை இரதீந்திரன் எழுதி இயக்கியிருந்தார்.  இந்த படத்தில் ஐஸ்வர்யா ராஜேஷ், அவந்திகா வந்தனாபு, வித்யா வெங்கடேஷ்  பாவெல் நவகீதன் ஆகியோர் நடித்துள்ளனர். இந்த படம் கார்த்திக் சுப்பராஜின் மெர்க்குரி  படக்கதையை ஒத்திருக்கிறது. இது 22 ஆகஸ்ட் 2021 அன்று விஜய் தொலைக்காட்சி வழியாக நேரடியாக வெளியிடப்பட்டது. மறுநாள் (23 ஆகஸ்ட் 2021) நெற்ஃபிளிக்சு மூலம் சர்வதேச அளவில் இணையத்தில் ஒளிபரப்பப்பட்டது.  படம் சராசரியான விமர்சனங்களையே பெற்றது. ஆனால் அதன் கணிக்க முடியாத வலுவான திரைக்கதைக்காக படம் பெரிதும் பாராட்டப்பட்டது. ஒளிப்பதிவு விமர்சகர்களால் நேர்மறையாகப் பாராட்டப்பட்டது.  

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
இண்டி ரஸ்தே

**இண்டி ரஸ்தே** என்பது கர்நாடகத்தின் பிஜப்பூர் மாவட்டத்தின் இண்டி வட்டத்தில் அமைந்துள்ள ஒரு ஊராகும். ரஸ்தே என்னும் சொல்லுக்கு தெரு என்று பொருள்.

## சமயம்
மகாலட்சுமி, துர்காதேவி, மல்லிகார்ஜுனர் வழிபாடுகள் நடைபெறுகின்றன. மசூதி ஒன்றும் உள்ளது.
மக்கள் இந்து, இசுலாம் சமயங்களைப் பின்பற்றுகின்றனர்.

## சான்றுகள்

பகுப்பு:கர்நாடகம்
பகுப்பு:பிஜாப்பூர் மாவட்டம்
ஆலிப்பூர்

**ஆலிப்பூர்** என்பது இந்தியாவின் மேற்கு வங்காளத்தில் தெற்கு 24 பர்கானா மாவட்டத்தின் தலைமையிட நகரம் ஆகும்.

இதன் அஞ்சல் பின் கோடு 700027. இப்பகுதி ஆடம்பர குடியிருப்புகளையும் மாட மாளிகைகளையும் உள்ளடக்கியது. கல்கத்தாவில் இருந்து தரைவழிப் போக்குவரத்து எளிதில் அமைகிறது.

## குறிப்பிடத்தக்கவை

* இந்திய தேசிய நூலகம்
* ஆலிப்பூர் வனவிலங்கு சரணாலயம்
* தாஜ் பெங்கால்

## சான்றுகள்

## இணைப்புகள்

*Official site of the National Library
*Kolkata(Calcutta) Portal ()

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்

பகுப்பு:தெற்கு 24 பர்கனா மாவட்டம்
மைனத்தருவி கொலகேஸ்

**மைனத்தருவி கொலகேசு** என்பது 1967 ஆம் ஆண்டில் வெளியான மலையாளத் திரைப்படம். உதயா புரொடக்சன்சின் தயாரிப்பில் எம். குஞ்சாக்கோ இயக்கத்தில் வெளியானது. சத்யன், ஷீலா ஆகியோர் முதன்மை வேடங்களில் நடித்துள்ளனர்.

## பாடல்கள்
*இசை - வெ. தட்சிணாமூர்த்தி

## மேற்கோள்கள்

## வெளி இணைப்புகள்
*இன்டர்நெட் மூவி டேட்டாபேசில் மைனத்தருவி கொலக்கேஸ்

பகுப்பு:1967 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சத்யன் (மலையாள நடிகர்)

**சத்யன்** (*Sathyan*) என்பவர் மலையாளத் திரைப்பட நடிகர் ஆவார்.

## இவர் நடித்த திரைப்படங்கள்
### மலையாளத் திரைப்படங்கள்
*ஸ்டேஷன் மாஸ்டர்
*குடும்பம்
*நாடன் பெண்ணு
*என். ஜி. ஓ
*மைனத்தருவி கொலகேஸ்
* நீலக்குயில்
*நாயரு பிடிச்ச புலிவால்
*பார்ய
*முடியனாய புத்ரன்
*பாலாட்டுகோமன்
*தச்சோளி ஒதேனன்
*புதிய ஆகாசம் புதிய பூமி
*செம்மீன்
*யட்சி
*திரிவேணி
*கார்த்திகா
*ஸ்வமேதம்
*கூட்டுகுடும்பம்
*நிங்ஙளென்னெ கம்யூணிஸ்ற்றாக்கி
*தத்து புத்ரன்
*ஒதேனன்றெ மகன்
*வாழ்மேமாயம்
*காட்டுகுரங்ஙு
*ஓடயில் நின்னு
*லைலா மஜ்னு
*அனுபவங்ஙள் பாளிச்சகள்
*கடல்‌பாலம் 
*ஒரு பெண்ணின்றெ கத
*இங்க்விலாப் சிந்தாபாத்
*கரகாணாகடல்
*தாரா
*சரசய்யா
*ஆசை மகன்
*ஸ்டேஷன் மாஸ்டர் (திரைப்படம்)
*குடும்பம் (1967 திரைப்படம்)
*நாடன் பெண்ணு
*என். ஜி. ஓ (திரைப்படம்)
*மைனத்தருவி கொலகேஸ்
*மிடுமிடுக்கி
*பெங்ஙள்
*தோக்குகள் கத பறயுன்னு
*வழிபிழச்ச சந்ததி
*அச்சனும் மகனும்
*அரநாழிகநேரம்
*செம்மீன் (புதினம்)
*நவீன சரஸ்வதி சபதம்
*செம்மீன்
*வெளுத்த கத்ரீனா
*யட்சி
*அடிமைகள்
*காலம் மாறுன்னு
*சட்டம்பிக்கவல
*மூலதனம்
*கூட்டுகுடும்பம்
*லைலா மஜ்னு
*வீட்டுமிருகம்
*உறங்காத சுந்தரி
*வெள்ளியாழ்ச (திரைப்படம்)
*கிராஸ் பெல்ட்
*திரிவேணி (திரைப்படம்)

### தமிழ்த் திரைப்படங்கள்
*ஆளுக்கொரு வீடு (1960)

## வெளியிணைப்புகள்
* http://en.msidb.org/displayProfile.php?category=actors&artist=Sathyan&limit=142

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1971 இறப்புகள்
பகுப்பு:கேரள மாநில திரைப்பட விருது வென்றவர்கள்
பகுப்பு:1912 பிறப்புகள்
பகுப்பு:கன்னியாகுமரி மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:நாகர்கோவில் நபர்கள்
சமயமின்மை

**சமயமின்மை** (*Irreligion*) (*சமயப் பற்றின்மை* அல்லது *சமயப் புறக்கணிப்பு*) என்பது சமய அமைப்புகள் எதையும் பின்பற்றாத, சமயம் பற்றி கவலை கொள்ளாத, சமயப் புறக்கணிப்பு அல்லது சமய அமைப்புகளை எதிர்க்கும் நிலைப்பாடு ஆகும்.
இறைமறுப்பு, சமய அமைப்புகளோடு ஒத்துழையாமை கொள்கை, சமயச்சார்பற்ற மனிதநேயம் ஆகியன சமய நம்பிக்கைப் புறக்கணிப்பு எனும் வகைக்குள் அடங்கும். எதிர்-இறையியல் (antitheism), சமயக் அதிகாரப்படிநிலை எதிர்ப்பு, சமய அமைப்புகள் எதிர்ப்பு ஆகியன சமய எதிர்ப்பு நிலைப்பாடு எனும் வகைக்குள் அடங்கும். சமய கவலை அற்ற நிலையில் (அக்கறையின்மை - முக்கியமின்மைவாதம்) சமயம் பற்றி அலட்டிக் கொள்ளாமை அல்லது சமயத்தில் ஆர்வமின்மை ஆகியன அடங்கும். அறியவியலாமைக் கொள்கை, மூட-இறையியல் வாதம் (Ignosticism), இறையியலற்ற வாதம் (Nontheism), சமய ஐயவாதம், கட்டற்ற சிந்தனைவாதம் ஆகியன சமயத்தில் நம்பிக்கையின்மை எனும் வகைக்குள் அடங்கும். சமயமின்மை சூழலுக்கு ஏற்ப சமய நம்பிக்கைகளின் வடிவங்களையும் கொண்டிருக்கலாம். 18ம் நூற்றாண்டில் ஐரோப்பாவில் நிலவிய இயற்கையினை மட்டுமே இறையாகவும் அதற்கு மீறிய ஒரு சக்தி இல்லை என்றும் கொண்டிருந்த நிலைப்பாடு (Deism) இதற்கு சிறந்த எடுத்துக்காட்டாகும்.

2012 ஆண்டு மதிப்பீடு உலக மக்கட்தொகையில் 36% சமயமற்றோர் எனவும் 2005 க்கும் 2012 க்கும் இடைப்பட்ட காலத்தில் இது 9 விழுக்காடு அதிகரித்துள்ளது எனவும் கண்டுகொள்ளப்பட்டுள்ளது.
2010 ஆண்டு அறிக்கை சமயமற்றோரில் பலர் சில இறை நம்பிக்கைகளைக் கொண்டுள்ளனர் எனவும், ஆசியாவிலும் பசபிக்கிலும் இருந்து அதிகளவான சமயமற்றோர் காணப்படுவதாகக் குறிப்பிட்டுள்ளது.
மற்றுமொரு மூலத்தின் அடிப்படையில், சமயமற்றோரில் 40–50% ஏதாவது ஒரு கடவுள் அல்லது உயர் சக்தியில் நம்பிக்கை கொண்டுள்ளனர்.

## மக்கள் தொகையியல்
கீழேயுள்ள அட்டவணை நாடுகளின் சனத்தொகையின் சமயமின்மையினை கூடியதிலிருந்து குறைந்ததற்கு வரிசைப்படுத்திக் காட்டுகின்றது.

## உசாத்துணை

## இவற்றையும் பார்க்க
*மனிதநேயம்
*அனைத்து இறைக் கொள்கை
*ஐயுறவியல்

பகுப்பு:சமயமின்மை
தஹ்ரீர் சதுக்கம்

**தகுரீர் சதுக்கம்** (ஆங்கிலம்: *Tahrir Square*,  **', ),மற்றும் "தியாகியர் சதுக்கம்" என அறியப்படும்  இச்சதுக்கம் [[எகிப்து|எகிப்தின்]] [[கெய்ரோ]] நகரத்தின் மையப்பகுதியில் அமைந்துள்ள ஓர் முதன்மை பொதுக்கூட்டத் திடல் (நகரச் சதுக்கம்) ஆகும்.

==வரலாறு==
இந்தச் சதுக்கம் துவக்கத்தில் 19வது நூற்றாண்டு மன்னர் கேதிவே இசுமாயில் நினைவாக  "இசுமாயிலியா சதுக்கம்" (ميدان الأسماعيليّة **') எனப் பெயரிடப்பட்டிருந்தது. இவர்தான் *நைல் ஆற்றுப் பாரிசு* எனும்படி கெய்ரோவின் மையப்பகுதியை வடிவமைத்தார்.  1919ஆம் ஆண்டு எகிப்தியப் புரட்சிக்குப் பின்னர் இச்சதுக்கம் பரவலாக தகுரீர் (விடுதலை) சதுக்கம் என அழைக்கப்பட்டது. ஆனால் அரசியல்சட்ட முடியாட்சியிலிருந்து குடியரசாக மாறிய1952ஆம் ஆண்டின் புரட்சிக்குப் பின்னரே அலுவல்முறையாக பெயர் மாற்றம் பெற்றது. 2011 எகிப்தியப் புரட்சியின்போது இச்சதுக்கம் புரட்சியின் குவியப்புள்ளியாக விளங்கியது.

## மேற்சான்றுகள்

## வெளி இணைப்புகள்

*BBC: Tahrir Square in wide angle images slideshow
*iPhone Tahrir Square App
*BlackBerry Tahrir Square App 

பகுப்பு:கெய்ரோ
விளையாட்டுக் கட்டுப்பாட்டு அமைப்பு

ஓர் **விளையாட்டுக் கட்டுப்பாட்டு அமைப்பு** என்பது விளையாட்டைக் கட்டுப்படுத்துகின்ற அல்லது அனுமதிக்கின்ற ஓர் அமைப்பாகும். இவை பல்வேறு வடிவங்களில் பல்வேறு கட்டுப்பாட்டுப் பொறுப்புகளுடன் அமைந்துள்ளன. காட்டாக, இவை தாங்கள் கட்டுப்படுத்தும்  உடற்றிறன் விளையாட்டில் விதிகளை மாற்றியமைக்கவும் விதிகளை மீறியதற்கு  ஒழுங்கு நடவடிக்கைகள் மேற்கொள்ளவும்  அதிகாரம் கொண்டுள்ளன.  கட்டுப்பாட்டு அமைப்புகளுக்கு பலதரப்பட்ட பொறுப்புகள் உள்ளன.   பன்னாட்டு ஒலிம்பிக் குழு போன்று உலகளவில் பல்வேறு விளையாட்டுக்களைக் கட்டுப்படுத்துவதிலிருந்து இந்தியத் துடுப்பாட்டக் கட்டுப்பாடு வாரியம் போன்று  ஒரேஒரு விளையாட்டை தேசிய அளவில்  கட்டுப்படுத்துவது வரை  பலவாறு உள்ளன. தேசிய அமைப்புகள் பன்னாட்டு அமைப்புகளுடன் இணைந்தோ இணையாமலோ இருக்கலாம். உலகளவில் பன்னாட்டு விளையாட்டுக் கூட்டமைப்புகள் 19வது நூற்றாண்டின் இறுதியில்  உருவாகத் தொடங்கின.

பகுப்பு:விளையாட்டு அமைப்புகள்
இறகுப்பந்தாட்ட உலகக் கூட்டமைப்பின் உலகப் போட்டிகள்

**இறகுப் பந்தாட்ட உலகக் கூட்டமைப்பின் உலகப் போட்டிகள்** (*BWF World Championships*, முன்னதாக  *IBF World Championships*) அல்லது  **உலக இறகுப்பந்தாட்ட போட்டிகள்** உலகின் தலைசிறந்த  இறகுபந்தாட்ட வீரர்களாக முடிசூட்ட  இறகுப் பந்தாட்ட உலகக் கூட்டமைப்பு (**பிடபுள்யூஎஃப்**) நடத்தும் போட்டிப்பந்தயங்கள் ஆகும். இந்தப் போட்டிகள் 1977இல் துவங்கி மூன்று ஆண்டுகளுக்கு ஒருமுறை 1983 வரை நடத்தப்பட்டன. 1985ஆம் ஆண்டுமுதல் 2005 வரை இந்தப் போட்டிகள் ஈராண்டுகளுக்கு ஒருமுறை நடத்தப்பட்டு வந்தன. 2006ஆம் ஆண்டிலிருந்து இது ஆண்டுக்கொருமுறை நடத்தப்பெறும் போட்டிகளாக மாற்றப்பட்டன.

இருப்பினும், ஒலிம்பிக் விளையாட்டுக்கள் நடைபெறும் ஆண்டுகளில் இந்தப் போட்டிகள் நடைபெறுவதில்லை.

## உலகப் போட்டிகள் நடைபெற்ற இடங்கள்
கீழே உள்ள அட்டவணையில் உலகப் போட்டிகள் நடைபெற்ற அனைத்து நகரங்கள் மற்றும் நாடுகளைப்பட்டியளிடுகின்றது:

## பதக்கங்கள்

### ஆண்கள் ஒற்றையர்

### பெண்கள் ஒற்றையர்

### ஆண்கள் இரட்டையர்

### பெண்கள் இரட்டையர்

### கலப்பு இரட்டையர்

### நாடுகள் வாரியாக பதக்கபட்டியல்

## போட்டி பிரிவுகள் அடிப்படையில் நாடுகளின் பதக்க பட்டியல்

### ஆண்கள் ஒற்றையர்

* லீ சாங் வேய் ஊக்கமருந்து உட்கொண்ட புகாரில் 2014 ஆம் ஆண்டு போட்டியில் அவர் வென்ற வெள்ளிப்பதக்கம் திரும்பபெறப்பட்டது. எனவே அது பட்டியலில் கணக்கில் எடுத்துக்கொள்ளப்படவில்லை

### பெண்கள் ஒற்றையர்

### ஆண்கள் இரட்டையர்

### பெண்கள் இரட்டையர்

### கலப்பு இரட்டையர்

## வெளி இணைப்புகள்
*பிடபுள்யூஎஃப்: உலகப் போட்டிகள்

## மேற்கோள்கள்

*
பகுப்பு:விளையாட்டுப் போட்டிகள்
அம்மன்குறிச்சி

**அம்மன்குறிச்சி** (*Ammankurichy*), இந்தியாவின் தமிழ்நாடு மாநிலம், புதுக்கோட்டை மாவட்டம், பொன்னமராவதி ஊராட்சி ஒன்றியம் மற்றும் பொன்னமராவதி வட்டத்திலுள்ள ஊராட்சி ஆகும். அம்மன்குறிச்சி ஊராட்சியில் சொக்கநாதபட்டி, கருமங்காடு, அம்மன்குறிச்சி, ஆவிங்கன்பட்டி ஆகிய ஊர்கள் அடங்கி உள்ளன.

## மக்கள் தொகை
இந்திய 2011 மக்கள் தொகை கணக்கெடுப்பின்படி 1,695 மக்கள் இங்கு வசிக்கின்றார்கள். இவர்களில் 48% ஆண்கள், 52% பெண்கள் ஆவார்கள்.

## கோவில்கள்
ஊர் பெயருக்கு ஏற்றபடி ஊர் நுழைவாயிலில் ஸ்ரீ முத்துமாரியம்மன் ஆலயம் அமைந்துள்ளது. மேலும் பிள்ளையார் கோவில், ஸ்ரீ மீனாட்சி சுந்தரேஸ்வரர் ஆலயமும் இங்கு அமைந்துள்ளது. இதில் மீனாட்சி சுந்தரேஸ்வரர் ஆலயம் வரலாற்று சிறப்பு மிக்கதாகும்.

## மீனாட்சி சுந்தரேஸ்வரர் ஆலயம்
அம்மன் குறிச்சி மீனாட்சி அம்மன் கோயில் இசை, ஓவியம், சிற்பம், நடனம் ஆகிய கலைகளின் பதிவுக் கூடமாக உள்ளது.

மதுரையை ஆண்ட நாயக்கர்கள் மதுரை மீனாட்சி அம்மன் கோயிலுக்கு  கல்லாலும் கலையாலும் தொண்டாற்றியது போலவேதான் அம்மன் குறிச்சி மீனாட்சி அம்மனுக்கும் தொண்டாற்றியுள்ளனர். இக்கோயிலைச் சுற்றியுள்ள, "மறவா மதுரை', "சொக்கநாத பட்டி' ஆகிய ஊர்கள் மதுரையைத் தொடர்புபடுத்தக் கூடியவையாக இருக்கின்றன.

சொக்கநாதருக்கும், மீனாட்சி அம்மனுக்கும் தனித்தனி சன்னதிகள். சன்னதிகளை இணைக்கும் வெளிமண்டபத்தில் வணங்கும் கோலத்தில் நாயக்க மன்னர்கள், அரசிகளின் கற்சிலைகள் பல உள்ளன. இச்சிலைகளில் ஒன்று இக்கோயிலைக் கட்டிய பூச்சி நாயக்கர் சிலை. இந்தச் சிலைகளின் கலைநயம், ஆடை அணிகலன்கள் அனைத்தும் காண்போரை கவரக் கூடியன. இதனை தொடர்ந்து ஒரு மண்டபம் உள்ளது. இது கலைக்கூடமாகக் கருதத்தக்கது. இது வெளிவாசலையும் ராஜ கோபுரத்தையும் இணைக்கிறது. நடுவில் நந்தி மண்டபம். சுற்றிலும் ஒற்றைக் கல்தூண்கள். அவற்றில் பிள்ளையார் முதல் பத்ரகாளி வரை பல ஆளுயர சிற்பங்கள்.

இக்கோயிலின் சுற்றுப் பிரகாரம் தஞ்சை பெரிய கோயில் பாணியை ஒட்டியவை. மண்டபத்துடன் கூடிய சுற்றுப் பிரகாரமாக அது விளங்குகிறது. சுற்றுப் பிரகார உள்பகுதியில் சுப்பிரமணிய சுவாமிக்குத் தனி சன்னதி உண்டு. வெளிப்புறத்தில் உள்ள வெளி மண்டபம் சிங்கங்களைத் தாங்கும் சிறப்புடையது. ஒரு பெரிய கல்வெட்டு இந்த மண்டபத்தில் நாட்டப்பட்டுள்ளது. இக்கல்வெட்டில் கோயில் பணியாளர்களான பண்டாரங்களுக்குத் தரப்பட வேண்டிய தர்மங்களும் கோயில் மேல்தளம் சீர் செய்யப் பெற்ற வரலாறும் குறிக்கப்பெற்றுள்ளது. இக்கல்வெட்டின் தலைப்பில் சூரிய முத்திரை உள்ளது. இக்கல்வெட்டின் காலம், கல்வெட்டை வடித்தோர் பற்றிய குறிப்புகள் அழிந்தும் அழியாமலும் உள்ளன.

இந்தியத் தொல்பொருள் துறையின் பராமரிப்பில் உள்ள இந்தக் கோயிலில் தேர்த் திருவிழா போன்ற திருவிழாக்களும், பிரதோஷம், மங்கல நாள் விழாக்களும் நடைபெற்று வருகின்றன.

## மேற்கோள்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
பா. நேமிநாதன்

**பாலசுப்ரமணியம் நேமிநாதன்** (*Balasubramaniam Neminathan*, பிறப்பு: 28 மார்ச் 1922) இலங்கைத் தமிழ் அரசியல்வாதியும், வழக்கறிஞரும், முன்னாள் நாடாளுமன்ற உறுப்பினரும் ஆவார்.

## அரசியலில்
நேமிநாதன் 1970 நாடாளுமன்றத் தேர்தலில் இலங்கைத் தமிழரசுக் கட்சியின் வேட்பாளராக திருகோணமலைத் தொகுதியில் நிறுத்தப்பட்டார். இவர் 4,049 வாக்குகள் வித்தியாசத்தில் ஐக்கிய முன்னணி வேட்பாளர் ஜமால்தீன் என்பவரை வென்று நாடாளுமன்றம் சென்றார்.

## மேற்கோள்கள்

பகுப்பு:1922 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:திருகோணமலை மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் வழக்கறிஞர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
எகிப்திய அருங்காட்சியகம்

**எகிப்தியத் தொல்பொருட்கள் அருங்காட்சியகம் ** (*Museum of Egyptian Antiquities*) என்றும் பரவலாக **எகிப்திய அருங்காட்சியகம்** அல்லது **கெய்ரோ அருங்காட்சியகம்** என்றும் அறியப்படும் அருங்காட்சியகமானது கெய்ரோ நகரத்தில் உள்ள அருங்காட்சியகம் ஆகும். இவ்வருங்காட்சியகம் பண்டைய எகிப்து காலத்திய தொல்பொருட்களை தன்னகத்தேக் கொண்டுள்ளது.  120,000 பொருட்கள் சேகரிக்கப்பட்டுள்ள இந்த அருங்காட்சியகத்தில் இவற்றில் குறிப்பிடத்தக்க அளவில் காட்சிக்கு வைக்கப்பட்டுள்ளன.

## காட்சிக்கூடம்

File:Egyptian Museum 1.JPG
File:Egyptian Museum 2.JPG
File:Egyptian Museum 3.JPG
File:Egyptian Museum 4.JPG
File:Egyptian Museum 5.JPG
File:Egyptian Museum 6.JPG
File:Egyptian Museum 7.JPG
File:Egyptian Museum 8.JPG
File:Egyptian Museum 9.JPG
File:Egyptian Museum 12.JPG
File:Egyptian Museum 11.JPG
File:Egyptian Museum 22.JPG
File:Egyptian Museum 13.JPG
File:Egyptian Museum 14.JPG
File:Egyptian Museum 15.JPG
File:Egyptian Museum 16.JPG
File:Egyptian Museum 17.JPG
File:Egyptian Museum 18.JPG
File:Egyptian Museum 19.JPG
File:Ramesses II as child.jpg
File:Egyptian Museum 20.JPG
File:Akhenaten trial piece.jpg
File:Mummy mask of Yuya.jpg
File:Mummy mask of Thuya.jpg
File:Tjuyu's third coffin (KV46).jpg


## மேலும் அறிய
* Bob Brier (1999). *The Murder of Tutankhamen: A True Story*.  .
* Montet, Pierre (1968). *Lives of the Pharaohs*. World Publishing Company.
* Wafaa El-Saddik. *The Egyptian Museum*. Museum International. (Vol. 57, No.1-2, 2005).
* *Egyptian Treasures from the Egyptian Museum in Cairo*, Francesco Tiradritti, editor, Araldo De Luca, photographer. 1999, New York: Abrams . Also published, with variant titles, in Italy and the UK. Reviews US ed.
## வெளி இணைப்புகள்

* எகிப்திய அருங்காட்சியகம் அலுவல்முறை வலைத்தளம் 
* எகிப்திய அருங்காட்சியகம் , - மார்க் டி. ரிக்பி
* கெய்ரோ அருங்காட்சியகம்
* எகிப்திய அருங்காட்சியகத்தில் உள்ள பொருட்களின் பட்டியல் 
* Entry at Insecula (Encyclopédie des arts et de l'architecture)  

பகுப்பு:எகிப்திய அருங்காட்சியகங்கள்
பகுப்பு:கெய்ரோ
கேங்டாக் மாவட்டம்

**கேங்டாக் மாவட்டம்** (*Gangtok district* )   என்பது சிக்கிம் மாநிலத்தின் ஒரு நிவாகத் தலைமையிடம் ஆகும். முன்பு **கிழக்கு சிக்கிம் மாவட்டம்** என்பது சிக்கிம் மாநிலத்தில் அமைந்துள்ள நான்கு மாவட்டங்களில் ஒன்று. சிக்கிமின் தலைநகரான கேங்டாக் இந்த மாவட்டத்தில் அமைந்துள்ளது. இந்த மாவட்டத்தின் தலைநகரும் கேங்டாக் நகரமே. மாநிலத்தின் அனைத்து நிர்வாகப் பிரிவுகளின் மையம் இதுவே. 2011 ஆம் ஆண்டு நிலவரப்படி இது சிக்கிமின் நான்கு மாவட்டங்களில் அதிக மக்கள் தொகை கொண்டது.

## மேற்கோள்கள்

## வெளி இணைப்புகள்
*Official district government website
* Revenue Maps of Sikkim (including a map of the Gangtok subdivision), Land Revenue & Disaster Management Department, retrieved 13 September 2022.
*மாவட்டத்தின் நிர்வாக இணையதளம் 

பகுப்பு:சிக்கிம் மாவட்டங்கள்
எரிவெப்பம்

**எரிவெப்பம்** (*heat of combustion*) \Delta H_c^\circ) என்பது ஒரு வேதியற் கூறு நிலையான நிலைமைகளில் ஆக்சிசனுடன் முழுமையான எரியும் பொழுது வெளியிடப்படும் வெப்ப ஆற்றலாகும். இவ்வேதியற்வினை பொதுவாக, ஒரு நீரகக்கரிமத்துடன் (ஐதரோகார்பன்) உடன் ஆக்சிசன் வினை புரிந்து காபனீரொக்சைட்டு, நீர், மற்றும் வெப்பத்தை வெளிவிடும் வினையாகும்.

எரிவெப்பத்தைக் குறிக்கப் பயன்படும் அலகுகள்.

* ஆற்றல் / எரிபொருளின்  மோல் (கிலோசூல்/மோல்)
* ஆற்றல் / எரிபொருட் திணிவு
* எரிசக்தி / எரிபொருளின் கொள்ளளவு

## மேற்கோள்கள்

பகுப்பு:எரிபொருட்கள்
பகுப்பு:வெப்ப இயக்கவியல்
நாம்ச்சி மாவட்டம்

**நாம்ச்சி மாவட்டம்** முன்பு **தெற்கு சிக்கிம் மாவட்டம்** என்பது சிக்கிம் மாநிலத்தில் அமைந்துள்ள நான்கு மாவட்டங்களின் ஒன்று. இதன் தலைநகரம் நாம்ச்சி. பாதுகாக்கப்பட்ட இடமான மேனம் வனவிலங்கு சரணாலயம் இங்குள்ளது. சிக்கிம் டீ இங்கு தயாரிக்கப்படுகிறது. நேபாளி மொழியில் பேசுகின்றனர். புவியியல் நிலையானது என்பதால், நிலச்சரிவுகளால் பாதிக்கப்பட்டுள்ள மாநிலத்தின் பிற பகுதிகளுடன் ஒப்பிடும்போது இங்கு சாலைகள் நல்ல நிலையில் உள்ளன.

## சான்றுகள்

## இணைப்புகள்

*மாவட்ட நிர்வாக இணையதளம் 

பகுப்பு:சிக்கிம் மாவட்டங்கள்
பூஜா

பூஜா என்ற பெயரில் உள்ள கட்டுரைகள்;
*பூஜா (நடிகை), தமிழ்த் திரைப்பட நடிகை (ஜே ஜே, ஜித்தன் பட நாயகி).
*பூஜா ஹெக்டே, தமிழ்த் திரைப்பட நடிகை.
*பூஜா (திரைப்படம்).
*பூஜா காந்தி.
கியால்சிங் மாவட்டம்

**கியால்சிங் மாவட்டம்** அல்லது **கெய்சிங் மாவட்டம்** முன்பு **மேற்கு சிக்கிம் மாவட்டம்** என்பது சிக்கிம் மாநிலத்தில் உள்ள நான்கு மாவட்டங்களில் ஒன்று. இதன் தலைமையகம் கெய்சிங் நகரம் ஆகும். பாதுகாக்கப்பட்ட இடங்களில் ஒன்றான கஞ்சன்சங்கா தேசியப் பூங்கா இங்கு அமைந்துள்ளது. அடிக்கடி நிலச்சரிவு ஏற்படுவதால் சாலைகள் மோசமான நிலையில் உள்ளன.

## சான்றுகள்

## இணைப்புகள்
 
*மாவட்ட நிர்வாக இணையதளம் 


பகுப்பு:சிக்கிம் மாவட்டங்கள்
கெய்சிங்

கியால்சிங் அல்லது கெய்சிங் என்பது சிக்கிம் மாநிலத்தின் மேற்கு சிக்கிம் மாவட்டத்தில் அமைந்துள்ள நகரம். இம்மாவட்டத்தின் தலைநகரமும் இதுவே. இங்கு வாழும் நேபாள மொழியைப் பேசுகின்றனர்.

## சான்றுகள்


## மேற்கோள்கள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
நாம்ச்சி

நாம்ச்சி என்பது சிக்கிம் மாநிலத்தின் நாம்ச்சி மாவட்டம் மாவட்டத்தில் அமைந்துள்ள நகரம். இந்த மாவட்டத்தின் தலைநகரமும் இதுவே.

## அரசியல்
இந்த நகரம் சிக்கிம் மக்களவைத் தொகுதிக்கு உட்பட்டது..

## சான்றுகள்

## இணைப்புகள்

* Samdruptse Website 
* http://www.singhalila.com/?action=night_queen

பகுப்பு:நாம்ச்சி மாவட்டம்
பகுப்பு:சிக்கிம் மாநிலத்திலுள்ள ஊர்களும் நகரங்களும்
பூஜா ஹெக்டே

**பூஜா ஹெக்டெ** என்பவர் இந்தியத் திரைப்பட நடிகை. 2010 ஆம் ஆண்டிற்கான மிஸ் யுனிவர்சு அழகிப் போட்டியில் இரண்டாம் இடத்தைப் பிடித்தார். மிஷ்கின் இயக்கத்தில் ஜீவாவுடன் முகமூடி என்ற தமிழ்த் திரைப்படத்தின் மூலம் திரையுலகிற்கு அறிமுகமானார்.

## திரைப்படங்கள்

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்திய நடிகைகள்
பகுப்பு:மகாராட்டிர மக்கள்
கல்பற்றா

**கல்பெட்டா** என்பது கேரளத்தின் வயநாடு மாவட்டத்தின் நிர்வாகத் தலைமையிடமாகும், நகராட்சியும் ஆகும். இங்கு உள்ள மலைப்பகுதிகளில் காப்பிச் செடிகள் விளைகின்றன. சுற்றுலாத்துறையும் கணிசமான வருவாயை ஈட்டுகின்றது.

## சமணக் கோயில்

சமண சமயத்தின் 14வது தீர்த்தங்கரரான அனந்தநாதருக்கு அர்பணிக்கப்பட்ட சமணக் கோயில்  ஒன்று கல்பெட்டாவில் உள்ளது. 

## போக்குவரத்து
சாலைவழிப் போக்குவரத்து வசதிகள் மிகுந்தது. பெங்களூரு, மைசூரு, ஊட்டி, மடிகேரி, கண்ணூர், கோழிக்கோடு ஆகிய நகரங்களுக்கு சாலைகள் இணைக்கப்பட்டுள்ளன, ரயில் போக்குவரத்திற்கு கோழிக்கோடு ரயில் நிலையம் அருகில் அமைந்துள்ளது. கோழிக்கோடு விமான நிலையம் அருகில் உள்ள வான்வழிப் போக்குவரத்து தளம்.

## இதனையும் காண்க
* எடக்கல் குகைகள்

## சான்றுகள்

பகுப்பு:வயநாடு மாவட்டத்தில் உள்ள ஊர்களும் நகரங்களும்
சங்காரெட்டி

**சங்காரெட்டி** (*Sangareddy*) என்பது தெலுங்கானா மாநிலம் ,சங்கர்ரெட்டி மாவட்டத்தின் நிர்வாகத் தலைமையிட நகரம் ஆகும்.  இந்நகரம் ஐதராபாத்திற்கு அருகில் உள்ளது.
பாரத மிகு மின் நிறுவனம், பாரத் டைனமிக்ஸ் லிமிடெட் ஆகியன இங்குள்ளன. 2008 ஆம் ஆண்டில் இந்திய தொழில்நுட்பக் கழகம் ஐதராபாது  நிறுவப்பட்டது. 

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:மெதக் மாவட்டம்
டார்ஜிலிங் மாவட்டம்

**டார்ஜிலிங் மாவட்டம்** மேற்கு வங்காளத்தின் வடமேற்குப் பகுதியில் அமைந்துள்ளது. இமய மலையின் அடிவாரத்தை ஒட்டியது. இதன் தலைமையகம் டார்ஜிலிங் நகரத்தில் உள்ளது.
(டார்ஜே - இடி, லிங் - நிலம்). டார்ஜிலிங் மலைப் பிரதேசத்தில் தேயிலை விளைச்சல் அதிகம். சுற்றுலாத்துறையின் மூலம் கணிசமான அளவில் வருமானம் கிடைக்கிறது. மேற்கு வங்காளத்தின் 23 மாவட்டங்களில் ஒன்றாகும். இம்மாவட்டத்தில் இந்திய கூர்க்கா சமூகத்தினர் அதிகம் வாழ்கின்றனர். 

### தட்பவெப்பம்

## மேலும் பார்க்கவும்
*கூர்க்காலாந்து பிரதேச நிர்வாகம் 
*கூர்க்கா ஜனமுக்தி மோர்ச்சா

## சான்றுகள்

## இணைப்புகள்

* மாவட்ட நிர்வாக இணையதளம்

பகுப்பு:மேற்கு வங்காள மாவட்டங்கள்
பகுப்பு:டார்ஜிலிங் மாவட்டம்
பகுப்பு:இந்தியாவின் தன்னாட்சிப் பகுதிகள்
ராமநகரம் மாவட்டம்

**ராமநகரம் மாவட்டம்** என்பது கர்நாடகாவில் பெங்களூர் கோட்டத்திற்கு உட்பட்ட மாவட்டம். இது 2007 ஆம் ஆண்டு, ஆகத்து 23 ஆம் நாள் பெங்களூர் நாட்டுப்புறம் பகுதியில் இருந்து பிரிக்கப்பட்டது. இதன் தலைமையிடம் இராமநகரம் ஆகும். இது பெங்களூரில் இருந்து 50 கி.மீ தொலைவில் உள்ளது. இங்கு பட்டு உற்பத்தியின் மூலம் பொருளாதாரம் சீர்நிலையை அடைகிறது. இங்கு கிரானைட் கற்களும் உள்ளன.
## மாவட்ட நிர்வாகம்
இராமநகரம் மாவட்டம் 4 வருவாய் வட்டங்களைக் கொண்டது.
# இராமநகரம் வட்டம்
# சென்னப்பட்டனம் வட்டம்
# கனகபுரா வட்டம்
# மகாடி வட்டம் 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,   மாவட்டத்தின் மக்கள் தொகை 1,082,636 ஆகும். அதில்  ஆண்கள் 548,008  மற்றும் 534,628 பெண்கள் உள்ளனர்.பாலின விகிதம் 1000 ஆண்களுக்கு 940 பெண்கள் வீதம் உள்ளனர். சராசரி எழுத்தறிவு 69.22% ஆகும். இம்மாவட்ட மக்களில் இந்து சமயத்தினர் 88.60 %, இசுலாமியர் 10.56 %, கிறித்தவர்கள் 0.59 % மற்றும் பிறர் 0.26% ஆக உள்ளனர்
## சான்றுகள்


## இணைப்புகள்

*  The beckoning monoliths 
* Bangalore rural district - taluk page
* RAMANAGARA.COM web-bus stand

பகுப்பு:கர்நாடக மாநிலத்தில் உள்ள மாவட்டங்கள்
பெங்களூர் மாவட்டம்

**பெங்களூர் மாவட்டம்** இந்தியாவின் கருநாடக மாநிலத்தில் ஒரு மாவட்டமாக இருந்தது. 1986 ஆம் ஆண்டில், பெங்களூரு மாவட்டம் பெங்களூரு நகர மாவட்டம் மற்றும் பெங்களூரு ஊரக மாவட்டம் எனப் பிரிக்கப்பட்டது.

பகுப்பு:இந்தியாவின் முன்னாள் மாவட்டங்கள்
மரீனா பே சாண்ட்ஸ்

**மரினா பே சாண்ட்ஸ்** (*Marina Bay Sands*) எனும் ஒருங்கிணைந்த கேளிக்கை மையம் சிங்கப்பூரின் மரீனா பே பகுதியில் அமைந்துள்ளது. அமெரிக்காவின் லாஸ் வேகஸ் குழுமத்தின் ஓர் அங்கம் இது. 8 பில்லியன் அமெரிக்க டாலர் செலவில் கட்டி முடிக்கப்பட்டது. இதில் கேசினோ எனும் சூதாட்ட மையம், தங்கும் விடுதி, இரண்டு திரையரங்குகள், அருங்காட்சியகம், கடைத்தொகுதிகள் மற்றும் கூட்டங்கள், விழாக்கள் நடத்துவதற்கான அரங்குகள் உள்ளன. தங்கும் விடுதியின் உச்சியில் நீச்சல் குளமும் அமைந்துள்ளது.

விடுதியில் 2561 அறைகளும், 1,300,000 சதுர அடியில் கூட்டங்கள் மற்றும் விழாக்கள் நடத்துவதற்கான அரங்கும், 800,000 சதுர அடிப்பரப்பில் கடைத் தொகுதியும், 500 மேஜைகள் மற்றும் 1,600 விளையாட்டு இயந்திரங்கள் கஸினோவிலும் உள்ளது.
340 மீட்டர் நீளமுள்ள 'ஸ்கைபார்க்' ஹோட்டலின் 57 வது தளத்தில் உள்ளது. இதில் 150 மீட்டரில் நீச்சல் குளம் அமைந்துள்ளது. மொத்தம் 3,900 மக்கள் இந்த ஸ்கைபார்க்கில் ஒரே நேரத்தில் இருக்க முடியும்.ஹோட்டல் மூன்று கோபுரங்களாக உள்ளது இதில் வடக்கு கோபுரத்தில் வெளியே 67 மீட்டர் நீளத்திற்கு ஸ்கைபார்க் நீட்டிக் கொண்டிருக்கும்.

2009 -ல் திறப்பதாக திட்டமிடப்பட்டிருந்த இம்மையம் பொருளாதார நெருக்கடி, மனிதவளப் பற்றாக்குறை, பொருட்கள் பற்றாக்குறை ஆகியவற்றால் 2010 ஜூன் 23 மற்றும் 24 தேதிகளில் திறக்கப்பட்டது.

## புகைப்படம்

## மேற்கோள்கள்

பகுப்பு:சிங்கப்பூரில் கட்டடங்களும் கட்டமைப்புகளும்
நேதுநூரி கிருஷ்ணமூர்த்தி

**நேதுநூரி கிருஷ்ணமூர்த்தி** (அக்டோபர் 10, 1927 - டிசம்பர் 8, 2014 ) தென்னிந்தியாவைச் சேர்ந்த கருநாடக இசைப் பாடகர் ஆவார்.

## ஆரம்பகால வாழ்க்கை
ஆந்திர மாநிலத்தின் கிழக்குக் கோதாவரி மாவட்டத்தில் பித்தாபுரம் எனும் ஊரில் பிறந்தவர். பெற்றோர்: இராம மூர்த்தி பந்துலு, விஜயலட்சுமி.. தனது தாயிடமிருந்து இசையைக் கற்றுக்கொள்ள ஆரம்பித்த கிருஷ்ணமூர்த்தி, 1940ஆம் ஆண்டு விழியநகரம் எனும் ஊரிலுள்ள மகாராஜா இசைக் கல்லூரியில் மாணவராகச் சேர்ந்தார். அக்கல்லூரியில் துவரம் நரசிங்க ராவ் என்பவரிடமிருந்து வயலினும், வாய்ப்பாட்டும் கற்றார். அதன்பிறகு 1949ஆம் ஆண்டில் ஸ்ரீபாத பினாகினியின் இசையால் கவரப்பட்டு, அவரிடம் மாணவராக சேர்ந்து இசை நுணுக்கங்களைக் கற்றார்.

## இசை வாழ்க்கை
இவரின் மாணவர்கள்:
* மல்லாடி சகோதரர்கள்

## சிறப்புகள்

## பெற்ற விருதுகளும் பட்டங்களும்

## மறைவு
கிருஷ்ணமூர்த்தி, 2014ஆம் ஆண்டு டிசம்பர் 8 அன்று விசாகப்பட்டினத்தில் காலமானார்.

## மேற்கோள்கள்

## மூலம்
* http://www.hindu.com/thehindu/fr/2003/10/10/stories/2003101001621300.htm 
* http://www.carnaticdarbar.com/legends/2008/legends_nedunuri.asp 
* http://www.deccanherald.com/Content/May202007/finearts200705192587.asp
* http://www.hindu.com/2006/10/30/stories/2006103013640200.htm 
* http://www.hinduonnet.com/thehindu/thscrip/print.pl?file=2006030301550200.htm&date=2006/03/03/&prd=fr&
* http://www.sangeetham.com/bboard/quest.php3?submit=yes&qid=8616&forid=10
* http://www.sakshi.com/Main/Weeklydetails.aspx?Newsid=56873&subcatid=3&categoryid=1
* http://www.deccanherald.com/content/86832/singing-divine-us.html
* http://newindianexpress.com/states/andhra_pradesh/article607585.ece#tabs-275876-1

## வெளியிணைப்புகள்
* ''Propagator par excellence'' - அஞ்சலிக் கட்டுரை
* Website about Nedunuri 
*   some music samples from musicindiaonline.com 
* ''Senior musicians honour Nedunuri Krishnamurthy'', The Hindu, October 30, 2006 
* ''Music is in his genes'', The Hindu, October 10, 2003 
* ''Rewarding eminence'', The Hindu, November 25, 2002 
*'' Publication: The Times Of India - Chennai;  Date: Dec 22, 2009;  Section: Times City;  Page: 4 
* ''The launch of Sama Gana Lahari'', The Hindu, April 4, 2008 
* ''The diminishing glory of Carnatic music'', The Hindu, December 7, 2011
* ''No shortcut to success'', The Hindu, December 18, 2011
* ''Music was his wealth'' - மல்லாடி சகோதரர்களின் நினைவுகூரல்

பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:1927 பிறப்புகள்
பகுப்பு:2014 இறப்புகள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:தெலுங்கு மக்கள்
தூய அமலோற்பவ அன்னை பேராலயம், புதுச்சேரி

**தூய அமலோற்பவ அன்னை பேராலயம்**, புதுவை - கடலூர் உயர்மறைமாவட்டத்தின் தாய்க்கோவில் ஆகும். இது புதுச்சேரி நகரில் அமைந்துள்ளது. முதலில் திருத்தூதர் பவுலின் பெயரால் அர்ப்பனிக்கப்பட்டிருந்ததால் இக்கோவில் பிரெஞ்சு மொழியில் சான் பவுல் (San Paul) கோவில் என எழைக்கப்பட்டு, அது பின்னர் தமிழில் மறுவி சம்பா கோவில் என அழைக்கப்படுகின்றது. இக்கோவில் இப்போது இயேசுவின் அன்னையாம் தூய கன்னி மரியாவின் அமலோற்பவ அன்னை என்னும் பெயரின்கீழ் கடவுளுக்கு அர்ப்பணிக்கப்பட்டுள்ளது.

## வரலாறு

இயேசு சபை குருக்கள் அப்போது பிரெஞ்சு குடியேற்ற நாடாக இருந்த புதுச்சேரிக்கு மறைப்பணியாற்ற 1689-இல் வந்தனர். பிரான்சின் பதினான்காம் லூயி மன்னரிடம் நிதியுதவிப்பெற்று 1692-ஆம் ஆண்டு அப்போதைய பிரெஞ்சுக்கோட்டைக்கு மேற்கில் ஒரு ஆலயம் எழுப்பினர். அது மறு ஆண்டே இடச்சுக்காரர்களின் படையெடுப்பால் இடிக்கப்பட்டது. இரண்டாம் கோவில் 1699-இல் கட்டப்பட்டாலும், அதுவும் நிலைக்கவில்லை. 1728 முதல் 1736 வரை தற்போதையக்கோவில் இருக்கும் இடத்தில் ஒரு கோவில் கட்டப்பட்டது. 1761-இல் இது ஆங்கிலேயர்களால் ஏழாண்டுப் போரின் போது இடித்துத் தரைமட்டமாக்கப்பட்டது.

1765-ஆம் ஆண்டு இப்போது உள்ள நான்காம் ஆலயம் கட்டப்பட்டது. 20 ஜூன் 1791-ஆம் நாள் ஆலய வேலைகள் முடிந்து ஆயர் செம்பெனோயிஸால் இவ்வலயம் அருட்பொழிவு செய்யப்பட்டது. ஆலய மணி கோபுரம் பின்னாளில் கட்டப்பட்டது. 1905-ஆம் ஆண்டு இடப்பக்க விரிவாக்கப் சேர்க்கப்பட்டது. 1970-ஆம் ஆண்டு ஆலய மைய பீடம் சீரமைக்கப்பட்டது. 1987-ஆம் ஆண்டு ஆலய முகப்பில் உள்ள இடம் சீரமைக்கப்பட்டது.

இவ்வலய விழா அமலோற்பவ அன்னையின் விழாவாகிய டிசம்பர் 8 அன்று ஆண்டுதோறும் கொண்டாடப்படுகின்றது.

இவ்வாலயம் புதுச்சேரியின் குறிக்கத்தக்க சுற்றுலா மையமாகும்.

## படக்காட்சி
### கோவில்

File:Puducherry Cathedral 1860.jpg|1860இல் கோவிலின் தோற்றம்.
File:Puducherry Immaculate Conception Cathedral interior(2).jpg|ஆலய பீடம்
File:Pondy cathedral altar from right.jpg|பீடம்
File:Pondy cathedral altar from left.jpg|பீடம்
File:Our_Lady_of_Immaculate_Conception_from_Puducherry_Cathedral.jpg|அமலோற்பவ அன்னை பீடம்
File:Pondy cathedral view from altar.jpg|பீடத்தில்லிருந்து ஆலயக்கதவின் தோற்றம்


### பிற பீடங்களும் சிலைகளும்

File:Joseph pondy cathedral.jpg|தூய யோசேப்பு பீடம்
File:OL good health pondy cathedral.jpg|ஆரோக்கிய அன்னை பீடம்
File:Sacred Heart pondy cathedral.jpg|தூய இருதய ஆண்டவர் பீடம்
File:Theresa of lisieux pondy cathedral.jpg|லிசியே நகரின் தெரேசா பீடம்
File:OL Rosary pondy cathedral.jpg|புனித தோமினிக்கோடு செபமாலை அன்னை
File:Francis of assisi pondy cathedral.jpg|புனித அசிசியின் பிரான்சிசு பீடம்
File:Baptismal font pondy cathedral.jpg|திருமுழுக்கு தொட்டி
File:Stoups pondy cathedral.jpg|புனித நீர் தொட்டி
File:Grotto pondy cathedral.jpg|ஆலய வாசலருகே உள்ள புனித லூர்து அன்னை கெபி


## இவற்றையும் காண்க
*புதுவை-கடலூர் உயர்மறைமாவட்டம்

## மேற்கோள்கள்


பகுப்பு:புதுச்சேரியில் உள்ள கிறித்தவக் கோவில்கள்
கோட்டுக் குவியக் கோட்பாடு

**கோட்டுக் குவியக் கோட்பாடு** (*line focus principle*) எக்சு-கதிர் குழாயில் குவியப் புள்ளியின் (focal spot) செயலுறு பரப்பளவைக் (effective area) குறைக்கப் பயன்படுத்தப்படுகிறது.

குவியப் புள்ளியின் அளவைக் குறைப்பதால் (மோதும் இலத்திரன்களின் எண்ணிக்கை, மற்றும் ஆற்றல் மாறாமல் இருக்கையில்), அந்த அனோடில் சேகரிக்கப்படும் வெப்பம் அதிகரிக்கின்றது. இதனைச் சரி செய்வதற்காக எக்சு கதிர்க் குழாயின் நேர் மின்முனை (அனோடு), கதோடில் இருந்து சிறிது சரிவாக வைக்கப்படுகிறது. இதனால் எக்சு கதிர்க் குழாயில் குவியம், புள்ளி அளவில் இல்லாமல் கோடு போன்று காணப்படும். இக்குவியத்திலேயே இலத்திரன்கள் மோதி எக்சு கதிர்களைத் தோற்றுவிக்கின்றன. குவியப்புள்ளி இவ்வாறு கோடு போல் இருப்பதால் அதிக பரப்பில் இலத்திரன் சுமையினை அதனால் ஏற்க முடியும்.

## விளக்கம்

நேர்முனையான அனோடின் மேற்பரப்பு இலத்திரன் கற்றை ஒன்றினால் மோதவிடப்படுகிறது. அனோடின் சரிவுக் கோணத்தின் சைன் பெறுமானத்தைப் பொறுத்து **ab** என்பது **cd** என்றவாறாகக் குறைக்கப்படுகிறது. அனோடைச் சரிவாக வைப்பதன் மூலம் இலத்திரன் கற்றையின் குவியப் புள்ளி குறைக்கப்படுகிறது, எனவே சிறிய எக்சு-கதிர் மூலம் பெறப்படுகிறது. இது குவியப் புள்ளியின் செயலுறு அளவு எனக் கூறப்படும்.

செங்குத்துக் கோட்டிற்கும் நேர்முனையின் சாய்ந்த பரப்பிற்கும் இடைப்பட்டக் கோணம் **நேர்முனைக் கோணம்** அல்லது **அனோடுக் கோணம்** (Anode angle) எனப்படுகிறது. நவீன ரக எக்சுக் கதிர்க் குழாய்களில் அனோடுக் கோணங்கள் பொதுவாக 6-15o ஆக இருக்கும். மிகத் துல்லிய எக்சு-கதிர் படிமங்களின் தேவைக்காக இரத்தக்குழாய் வரைவியில் (*angiography*) சிறிய அனோடுக் கோணங்கள் கொண்ட குழாய்கள் பயன்படுத்தப்படுகின்றன.

பொதுவாக, அனோடின் சரிவுக்கோணம் சிறிதாக இருக்கும் போது, குவியப் புள்ளியின் செயலுறு பரப்பளவும் சிறிதாக இருக்கும். (சரிவுக் கோணம் 45 பாகையை விடக் குறைவாக இருந்தால் உண்மையான குவியப் புள்ளியை விட செயலுறு குவியப்புள்ளி சிறிதாக இருக்கும்). இதனைச் சரிசெய்வதற்கு இலத்திரன் மூலத்திற்கும் பிம்பத்திற்கும் இடைப்பட்ட தூரம் (source-to-image distance, **SID**) அதிகரிக்கப்பட வேண்டியிருக்கும்.

## குதிகால் விளைவு

பொதுவாக எக்சு-கதிர்க் கற்றையின் செறிவு அதன் முழுமையான பாதையிலும் ஒரே அளவாக இராது. எக்சு-கதிர்வீச்சு கூம்பு வடிவில் வெளியேறுவதால், எக்சு கதிர் குழாயிலிருந்து, கருவியினை இயக்கும் போது வெளிப்படும் கதிர்களின் செறிவு நேர்முனைப் பக்கம் (anode side) சற்றுக் குறைந்தும், எதிர்முனைப் பக்கம் (Cathode side) சற்று அதிகமாகவும் காணப்படும். இதற்குக் காரணம் நேர்முனையில் கதிர்கள் சிறிது ஏற்கப்படுவதேயாகும். இவ்விளைவு **குதிகால் விளைவு** (*heel effect*) எனப்படுகிறது. இதனைச் சரி செய்வதற்கும் இலத்திரன் மூலத்திற்கும் பிம்பத்திற்கும் இடைப்பட்ட தூரம் (SID) அதிகரிக்கப்படலாம்.

## உசாத்துணை
*fundamentals of radiology physics - Massey and Meridith
*The essential Physics of Medical Imaging

பகுப்பு:கதிரியக்கம்
கான் எல்-காலில்லி

**கான் எல்-காலில்லி ** (*Khan el-Khalili*, ) கெய்ரோவில் உள்ள ஓர் முதன்மை கடைத்தெரு ஆகும். இது இசுலாமியர்கள் பெரும்பான்மையாக உள்ள இசுலாமிய கெய்ரோப் பகுதியில் அமைந்துள்ளது. இது கெய்ரோவில் சுற்றுலாப் பயணிகளையும்  எகிப்தியர்களையும் ஈர்க்கும் முதன்மை கடைத்தெரு ஆகும். இது 1382ஆம் ஆண்டில் எமிர் சகார்க்சு எல்-காலில்லியால் வணிகர் விடுதியாகக் கட்டப்பட்டது.
இந்த விடுதி இன்றளவிலும் உள்ளது.

## மேற்கோள்கள்

பகுப்பு:கெய்ரோ
பகுப்பு:வணிக வளாகங்கள்
பொதுநலவாய அரசுத் தலைவர்களின் மாநாடு 1971

**முதலாவது [[பொதுநலவாய அரசுத் தலைவர்களின் மாநாடு]]** (*First Commonwealth Heads of Government Meeting*) சிங்கப்பூரில் 1971 ஆம் ஆண்டு சனவரி 14 தொடக்கம் சனவரி 22 வரை இடம்பெற்றது. இம்மாநாட்டிற்கு அந்நாட்டின் பிரதமரும், அரசுத் தலைவருமான லீ குவான் யூ தலைமை வகித்தார்.

தென்னாப்பிரிக்காவுக்கு பிரித்தானியா ஆயுதங்கள் விற்பனை செய்வதாக எழுப்பப்பட்ட சர்ச்சைகளை அடுத்து எலிசபெத் மகாராணியை இம்மாநாட்டில் கலந்து கொள்ள வேண்டாம் என அன்றைய பிரித்தானியப் பிரதமர் எட்வர்ட் ஹீத் கேட்டுக் கொண்டதை அடுத்து அவர் கலந்து கொள்ளவில்லை. இதுவே 2013 ஆம் ஆண்டு வரை மகாராணி கலந்து கொள்ளாத ஒரேயொரு பொதுநலவாய உச்சிமாநாடு ஆகும். 

## மேற்கோள்கள்

1971
பகுப்பு:1971 நிகழ்வுகள்
பகுப்பு:சிங்கப்பூரில் நிகழ்வுகள்
கட்டற்ற சிந்தனை

**கட்டற்ற சிந்தனை**, **சுயசிந்தனை** அல்லது **தற்சிந்தனை** (*Freethought*) என்பது அதிகாரம், பாரம்பரியம், ஏனைய கொள்கைகளிலிருந்து அல்லாமல் ஏரணம், காரணம், அனுபவவியல் ஆகியவற்றின் அடைப்படையில் அமைந்த மெய்யியல் நோக்கு நிலையாகும். கட்டற்ற சிந்தனைவாத அறிதிறன் செயற்பாடு "சுயசிந்தனை" எனவும் அதனைச் செய்பவர்கள் "சுயசிந்தனையார்கள்" எனவும் அழைக்கப்படுவர்.

கட்டற்ற சிந்தனை உண்மை போன்று தோற்றமளிக்கும் சிந்தனைகளை அறிவு, காரணம் என்பவற்றின் உதவியின்றி ஏற்றுக் கொள்ளக் கூடாது என்கிறது. ஆகையால், கட்டற்ற சிந்தனையார்கள் அவர்களின் கருத்துக்களை காரணி, அறிவியல் அறிவு வழி, ஏரண அடிப்படைகள் ஆகியவற்றின் அடிப்படையிலேயே கட்ட வேண்டும். மாறாக, சுதந்திரமான ஏரண தவறான வாதங்கள்,  அறிவுக்கூர்மையை கட்டுப்படுத்தும் அதிகாரத் தாக்கங்கள், ஒருபக்கச் சார்பு உறுதிப்படுத்தல், ஒருபக்கச் சார்பு அறிதிறன், மரபு ஞானம், பரவலர் பண்பாடு, முன்முடிவு, அபிமானம், பாரம்பரியம், உள்ளூர்க் கதைகள் மற்றும் ஏனைய கொள்கைகளின் அடைப்படையில் அமையக்கூடாது. சமயம் பற்றிய கட்டற்ற சிந்தனையின்படி, இயற்கையை மீறிய (மீஇயற்கை) இருப்பு என்று இருப்பதற்கு போதியளவு ஆதாரம் இல்லை என்கின்றது.

## உசாத்துணை

பகுப்பு:இறைமறுப்பு வாதங்கள்
பகுப்பு:மெய்யியல் கோட்பாடுகள்
பகுப்பு:இறைமறுப்பு
பகுப்பு:சமயம் பற்றிய விமர்சனங்கள்

பகுப்பு:சமயச் சார்பின்மை
ஒசேயா

**இறைவாக்கினர் ஓசேயா** ( or ; கிரேக்கம் **** = **Ōsēé**) என்பவர் கி.மு. 8ம் நூற்றாண்டில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் ஒசேயா நூலின் ஆசிரியர் இவர் என நம்பப்படுகின்றது. இவர் 12 சிறு இறைவாக்கினர்களுள் ஒருவராகப் பட்டியலிடப்படுகின்றார். இந்த நூலின் படி இவரின் தந்தை பெயேரி ஆவார். சுமார் 60 ஆண்டுகள் இவர் இறைவாக்குரைத்தார். இவர் ஒருவரே இசுரேலிய இறைவாக்கினர்களுல் தனது வாக்குகளை நூல்வடிவில் விட்டுச்சென்றவர் ஆவார்.

## பெயர்
**ஒசேயா** என்னும் என்னும் பெயருக்கு "கடவுளே மீட்பர்" என்பது பொருள். கிரேக்க மொழிபெயர்ப்பில் இந்நூலின் பெயர் Ὠσηέ (Ōsēe) என்று வரும்.

## வரலாற்று சுறுக்கம்
வடநாடான இஸ்ரயேலில் ஆமோசுக்குச் சற்றுப் பின்னர் வாழ்ந்தவர் இவர்; சமாரியா வீழ்ச்சியுற்ற கி.மு. 722-க்கு முன் இறைவாக்கு உரைத்தவர்; இஸ்ரயேலரின் சிலை வழிபாட்டைக் கடிந்து கொண்டவர்; அவர்களது கீழ்ப்படியாமையைக் கண்டித்தவர். இவர் கோமேர் என்ற பெண்ணை மணந்து கொண்டார். அவள் அவருக்கு நம்பிக்கைத் துரோகம் செய்து, அவரை விட்டு விலகிச் சென்றாள். அத்தகையவளோடு அவர் கொண்டிருந்த மண உறவைப் பின்னணியாகக் கொண்டு ஓசேயா இறைமக்களின் உண்மையற்ற தன்மையை, கீழ்ப்படியாமையை, நம்பிக்கைத் துரோகத்தை எடுத்தியம்பினார். கடவுளை விட்டு விலகிச் சென்ற அவர்களுக்கு இறைவன் தண்டனை வழங்குவார்; ஆயினும் இறைவனின் பேரன்பு இறுதி வரை நிலைத்திருக்கும்; அம்மக்களை அவர் பக்கம் ஈர்த்துக் கொள்ளும்; அதன் மூலம், முறிந்த உறவு மலரும். இதுவே இவரது நூலின் செய்தியாகும்.

## மேற்கோள்கள்


பகுப்பு:கிறித்தவப் புனிதர்கள்
பகுப்பு:எபிரேய விவிலிய இறைவாக்கினர்கள்
மொழி மெய்யியல்

**மொழி மெய்யியல்** (*Philosophy of language*) என்பது மொழி பற்றிய மெய்யியலின் நான்கு மத்திய பிரச்சனைகள் ஆகும். அவையாவன: அர்த்தத்தின் இயற்கைப் பண்பு, மொழிப் பாவனை, மொழி அறிதிறன் மற்றும் மொழிக்கும் உண்மைநிலைக்குமான தொடர்பு. மொழி மெய்யியல் வேறுபட்ட விடயமாக அல்ல, ஏரணத்தின் பகுதியாக அணுகப்பட வேண்டும் என மெய்யியலாளர்கள் கருதினார்கள்.

முதலும் முதன்மையுமாக மொழி மெய்யியலாளர்கள் அவர்கள் விசாரனையை இயற்கை அர்த்தம் மீது முன்னுரிமைப்படுத்துகிறார்கள். அவர்கள் சில "அர்த்தத்திற்கு" என்ன அர்த்தம் என விளக்க முயல்கிறார்கள். வீணான விடயங்கள் கருத்தொற்றுமையின் இயற்கை, தன்னிடத்தேயான அர்த்தத்தின் மூலம், எப்படி ஏதாவது அர்த்தம் எப்போதும் உண்மையாக இருக்க அறியமுடியும் ஆகியவை உள்ளடக்குகின்றது.

## உசாத்துணை

பகுப்பு:மெய்யியற் களங்கள்
சிவ முகங்கள்

சைவ சமயத்தின் முழுமுதற்கடவுளான சிவபெருமானுடைய முகங்கள் **சிவ முகங்கள்** என்று அழைக்கப்படுகின்றன. சிவபெருமானுக்கு பொதுவாக ஐந்து சத்யோ ஜாதம், வாமதேவம், அகோரம், தற்புருடம், ஈசானம் என ஐந்து முகங்கள் உள்ளமையாக நூல்கள் தெரிவிக்கின்றன. ப்ராணன், அபானன், உதானன், வியானன், சமானன் எனும் ஐந்து வாயுக்கள் நமது உடலில் இருப்பதை சிவனின் ஐந்து முகங்கள் விளக்குகின்றன. 

சிவபெருமானுடைய ஆறாவது முகம் அதோமுகம் என்று அழைக்கப்படுகிறது. 

சிவபெருமான் தனது மகாசதசிவ ரூபத்தில் எண்ணற்ற முகங்களுடன் காட்சியளிக்கின்றார்.

## இவற்றையும் காண்க
* முகலிங்க மூர்த்தி

## ஆதாரங்கள் மேற்கோள்கள்


## வெளி இணைப்புகள்

பகுப்பு:சிவ முகங்கள்
சிலா தோரணம்

[thumb|250px|[சிலா தோரணம் (திருமலை)|சிலா தோரணம் - திருமலை]]

**சிலா தோரணம்** என்பது இயற்கையாகவே பாலம் போல் அமைந்த பாறைகளைக் குறிப்பதாகும். சிலா என்றால் கல் என்று பொருள்படும். இவ்வகையான சிலா தோரணம் மூன்று இடங்களில் அமைந்திருக்கின்றன. 

* கூடா வானவில் - அமெரிக்கா
* பால்ட்ரேடியம் - இங்கிலாந்து
* சிலா தோரணம் (திருமலை) - இந்தியா

## திருப்பதி
திருப்பதி கோயிலிருந்து ஒரு கிலோ மீட்டர் தொலைவில் சிலா தோரணம் அமைந்துள்ளது. உலகத்தில் இங்கு மட்டுமே இந்தப் பாறைக் காணப்படுகிறது. இந்தப் பாறையின் வயது 250 கோடி வருடம் என்கின்றார்கள். திருப்பதி ஏழுமலையானின் சிலையும் இந்த பாறைகளும் ஒரே விதமானவை. 

## மேற்கோள்கள்


பகுப்பு:இயற்கை அதிசயங்கள்
பொதுநலவாய அரசுத் தலைவர்களின் மாநாடு

**பொதுநலவாய அரசுத் தலைவர்கள் மாநாடு** (*Commonwealth Heads of Government Meeting*, *CHOGM*) என்பது அனைத்துப் பொதுநலவாய நாடுகளினதும் அரசுத் தலைவர்கள் பங்குபற்றும் உச்சி மாநாடு ஆகும். இம்மாநாடு இரண்டு ஆண்டுகளுக்கு ஒரு தடவை அவ்வமைப்பின் உறுப்பு நாடு ஒன்றில் இடம்பெறுகிறது. இம்மாநாடு நடைபெறும் நாட்டின் அரசுத் தலைவர், பிரதமர் அல்லது குடியரசுத் தலைவர் மாநாட்டுக்குத் தலைமை வகிப்பதோடு, அடுத்த இரண்டு ஆண்டுகளுக்கு அவரே பொதுநலவாய நாடுகள் அமைப்பின் நடப்புத் தலைவராகவும் செயல்படுவார். பொதுநலவாயத்தின் தலைவர் இரண்டாம் எலிசபெத் மகாராணி 1973 ஆம் ஆண்டில் ஒட்டாவா நகரில் இடம்பெற்ற உச்சிமாநாட்டில் முதன் முதலில் பங்குபற்றியதில் இருந்து அனைத்து மாநாடுகளிலும் பங்குபற்றி வருகிறார்.. ஆனாலும், 87 வயதாகும் மகாராணியின் தேகநிலை இடம்கொடுக்காததால், கொழும்பில் நடைபெறவிருக்கும் 2013 மாநாட்டில் மகாராணிக்குப் பதிலாக வேல்சு இளவரசர் சார்லசு கலந்து கொள்கிறார்.

பொதுநலவாய தலைவர்களின் முதலாவது மாநாடு 1971 இல் சிங்கப்பூரில் நடைபெற்றது. மொத்தம் 21 தடவைகள் மாநாடுகள் இடம்பெற்றுள்ளன. கடைசியாக 2011 இல் மேற்கு ஆஸ்திரேலியாவின் பேர்த் நகரில் இடம்பெற்றது.

பொதுநலவாயத் தலைவர்களின் உச்சி மாநாடுகளில் உறுப்புநாடுகள் எதிர்கொள்ளும் சர்ச்சைக்குரிய பிரச்சினைகள், மற்றும் தற்கால நிகழ்வுகள் ஆராயப்படுகின்றன. தென்னாப்பிரிக்காவில் இடம்பெற்றுவந்த இனவொதுக்கல் கொள்கை, மற்றும் அதனை முடிவுக்குக் கொண்டு வருவது, பாக்கித்தான், பிஜி நாடுகளில் இடம்பெற்ற இராணுவப் புரட்சிகள், சிம்பாப்வே நாட்டில் தேர்தல் ஏமாற்று போன்றவை இவற்றுள் சிலவாகும். சில வேளைகளில், உறுப்பு நாடுகள் உச்சி மாநாட்டில் பொதுத் தீர்வு ஒன்றை எட்டி அதனைக் கூட்டு அறிக்கை மூலம் வெளியிடுகின்றன. 1997 ஆம் ஆண்டு முதல் மாநாடு நடைபெறும் நாடு பொதுவான "கருப்பொருள்" ஒன்றை அறிவித்து, அதனைக் குறித்து விவாதங்கள் இடம்பெறுகின்றன.

## மாநாடுகளின் பட்டியல்

## அடிக்குறிப்புகள்

## வெளி இணைப்புகள்
* Commonwealth Heads of Government Meeting page on the Commonwealth Secretariat web site
* ''Kampala' 2007'' , CHOGM 2007 Official page
* ''CHOGM count Down'', CHOGM News
* CHOGM 2007 , CHOGM 2007 Kampala Uganda, Updates and information
* CHOGM 2007 Highlights & News, CHOGM 2007 Highlights
* CHOGM 2011, Australian Government
* CHOGM 2013, CHOGM 2013 Official website
பி. கே. என். வித்யாசாலா

**பி.கே.என் வித்தியாசாலா** () என்பது 2 தொடக்கப்பள்ளி, 2 ஆரம்பப்பள்ளி, 2 மேல்நிலைப் பள்ளிகள், 3 பதின்ம மேல்நிலைப் பள்ளிகள், 1 நடுவண் இடைநிலைக் கல்வி வாரியப் பள்ளி மற்றும் 1 கலை மற்றும் அறிவியல் கல்லூரி ஆகிய 11 கல்வி நிறுவனங்கைளைக் கொண்ட ஒரு கல்வி அறக்கட்டளையாகும். இவ்வறக்கட்டளையானது மதுரை மாவட்டம் திருமங்கலத்தில் அமைந்துள்ளது.

## வரலாறு

பி. கே. என் வித்தியாசாலா சங்கம், திருமங்கலம் பாண்டியகுல சத்திரிய நாடார் உறவின்முறையினரால் 1909ம் ஆண்டு மதுரை மாவட்டம் திருமங்கலத்தில் தொடங்கப் பெற்றது. இது தற்பொழுது 10 பள்ளிகள் மற்றும் 1 கல்லூரி என விரிவடைந்துள்ளது. 2009 - 2010 கல்வியாண்டில் பி. கே. என் பள்ளிகளின் நூற்றாண்டு விழா நடந்தது. இதன் முக்கிய நிகழ்வான அறிவியல் கண்காட்சியை இந்தியக் குடியரசின் முன்னாள் தலைவரான முனைவர் அப்துல் கலாம் தொடங்கி வைத்து மாணவர்களுடன் கலந்துரையாடினார்.

## அமைவிடம்
பி. கே. என் வித்தியாசாலா சங்கம், மதுரை மாவட்டம் திருமங்கலம் பி. கே. என் ஆண்கள் மேல் நிலைப் பள்ளி வளாகத்தினுள் அமைந்துள்ளது. இவ்வறக்கட்டளையானது 20கிமீ. வடக்கில் மதுரையையும், 28கிமீ. தெற்கில் விருதுநகரையும் கொண்டு, மதுரை - கன்னியாகுமரி தேசிய நெடுஞ்சாலையில் அமைந்துள்ளது.

## கல்வி நிலையங்கள்

* பி.கே.என். ஆரம்பம் மற்றும் தொடக்கப் பள்ளி [வடக்கு]
* பி.கே.என். தொடக்கப் பள்ளி [வடக்கு]
* பி.கே.என். பாலர் மற்றும் ஆரம்பப்பள்ளி
* பி.கே.என். தொடக்கப் பள்ளி [தெற்கு]
* பி.கே.என். ஆரம்பப்பள்ளி [தெற்கு]
* பி.கே.என். வித்யாலயா ['''CBSE'''] இரண்டாம் வகுப்பு வரை
* பி.கே.என். பதின்ம மேல்நிலைப் பள்ளி
* பி.கே.என். பெண்கள் மேல்நிலைப் பள்ளி
* பி.கே.என். ஆண்கள் மேல்நிலைப் பள்ளி
* பி.கே.என். பதின்ம உயர்நிலைப் பள்ளி, பசுமலை, மதுரை
* பி.கே.என். பதின்ம மேல்நிலைப் பள்ளி, திண்டுக்கல்
* பி. கே. என். கலை மற்றும் அறிவியல் கல்லூரி

## முன்னாள் மாணவர்கள்
* கே. டி. கே. தங்கமணி (இந்திய பொதுவுடைமைக் கட்சியின் முன்னாள் தலைவர்)
* கக்கன் (தமிழக முன்னாள் அமைச்சர்)
* ஜி. நாகராஜன் (சிறுகதை எழுத்தாளர்)
* பெ. நாயகி (எழுத்தாளர்)
* என். எஸ். வி. சித்தன் (முன்னாள் நாடாளுமன்ற உறுப்பினர்)
* பி. வி. பார்த்தசாரதி (தடகள வீரர்)
* வி. கே. சுப்புராஜ் இ. அ. ப.
* வி. கே. ஜெயக்கொடி இ. அ. ப.
* மதுரை முத்து (மேடை நகைச்சுவை மற்றும் திரைத்துறை)
* வேல்ராஜ் (இயக்குநர் மற்றும் ஒளிப்பதிவாளர்) 

## இவற்றையும் பார்க்க
* திருமங்கலம் பத்திரகாளி மாரியம்மன் கோவில்
* பாண்டியகுல சத்திரிய நாடார் உறவின்முறை
* பி. கே. என். கலை மற்றும் அறிவியல் கல்லூரி

## சான்றுகள்

பகுப்பு:மதுரை மாவட்டத்திலுள்ள தனியார் பள்ளிகள்
பகுப்பு:திருமங்கலம்
இரும்பு ஒப்பந்தம்

**இரும்பு ஒப்பந்தம்** (Pact of Steel) என்பது இரண்டாம் உலக உத்தத்தின் போது ஜெர்மனி, இத்தாலி, ஜப்பான் போன்ற அச்சு நாடுகள் தங்களின் ராணுவ நடவடிக்கைக்கையின் ஆதாயத்திற்காகவே போடப்பட்ட ஒப்பந்தம் ஆகும்.

## காலம்
இரும்பு ஒப்பந்தம் நடந்தது மே மாதம், 22, 1939ம் ஆண்டு காலகட்டம் ஆகும்.
## நிகழ்வு
தனது நாட்டில் வாளும் மக்களில் கம்முனிஸ்ட்களை எதிரிகளாகவும், ஜனநாயகத்திற்கும் முரணான கருத்துக்களைக்கொண்டவர்களாகயும் பாவித்த ஹிட்லர் ஒருகாலகட்டத்தில் யூதர்களை ஆயிரம் ஆயிரம் அளவில் கொன்று குவித்து தனது வெறுப்பை உலக மக்களுக்கு தெரிவித்தார்.
1941 டிசம்பர் 7 அன்று அமெரிக்காவின் அவாய் தீவில் அமைந்துள்ள முத்து துறைமுகத்தை சப்பான் தனது போர் விமானங்களால் தாக்குதல் நடத்தியதாலும், அதுபோல் தனது நாட்டின் மன்னரே இந்த உலகத்தின் கடவுள் என ஜப்பான் மக்களும் ஆட்சியாளர்களும் எண்ணினார்கள்.
1936 ல், ஜெர்மனி மற்றும் இத்தாலி இராணுவ கூட்டு ஒப்பந்தத்தில் கையெழுத்திட்டதின் மூலம்  பெர்லின்-ரோம் போன்ற இரண்டு அச்சு சக்திகள் உருவாக்கப்பட்டது. இத்தாலிய பாசிச தலைவரான பெனிட்டோ முசோலினி செப்டம்பர் 1937 இல் ஜெர்மனிக்கு சென்று வந்ததை வைத்து சுட்டிக்காட்டுகிறார்கள். 
இத்தாலியின் முசோலினி ஹிட்லரின் கைப்பாவையாக ஆடினார். கிட்லர் சொல்லே வேதவாக்காக நம்பினார். இதன் காரணமாகவே இந்த ஒப்பந்தத்தை மூன்று நாடுகளும் சேர்ந்து தங்களுக்குத்தானே முடிவு செய்து கையெழுத்திட்டுக்கொண்டன.

## மீறல்
ஜப்பான் தனது ராணுவ துருப்புக்களை பசிபிக் பகுதியில் உள்ள நாடுகளை பிடிப்பதற்காக கையாண்ட விதத்தினாலும், ஜரோப்பா பகுதியில் ஜெர்மனி ஜப்பானிடம் சொல்லாமலே தன் அருகில் உள்ள நாடுகளான ஆஸ்திரியா செக்கோஸ்லேவியா, போலந்து, பகுதிகளையும் கைப்பற்றிக்கொண்டதின் மூலம் 
இரும்பு ஒப்பந்தத்தை மீறினார்கள். ஜப்பானும், செர்மனியும் வெற்றிபெற்றன. ஆனால் இத்தாலியின் சர்வாதிகாரியன முசொலினி மட்டும் எகிப்து மற்றும் இத்தியோப்பியா மேல் படை எடுத்து தோழ்வியைத் தழுவினார்.
1939 செப்டம்பர் 1ல் ஜெர்மனி போலந்து மீது படையெடுக்க தயாரானது, போர் செப்டம்பர் 3 ம் தேதி உக்கிரமடைந்தது, ஆனால் இத்தாலி முழுமையாக மோதலுக்கு தயாராகமுடியவில்லை, ஏனெனில் தென் பிரான்ஸ் மீதான படியெடுப்பால் 1940 வரை இரண்டாம் உலக போருக்கான ஆயத்தத்தை இத்தாலியால் ஏற்படுத்த முடியவில்லை. 

## முடிவு
இரண்டாம் உலக யுத்தத்தின் போது இந்த ஒப்பந்தத்தால் எந்த நன்மையும் எட்டப்படவில்லை. இதில் இணைந்த மூன்று நாடுகளும் படு தோல்வியைத்தழுவியது. 1945ல் ஆகஸ்ட் 15ல் ஜப்பான்  மற்றும் அச்சு நாடுகள் அனைத்தும் ஒன்றன்பின் ஒன்றாக சரணடைந்தது.

## உசாத்துணை

* https://en.wikipedia.org/wiki/Special:BookSources/9781612510989
* Mussolini meets with Hitler in Germany

பகுப்பு:1939 நிகழ்வுகள்
பகுப்பு:இரண்டாம் உலகப் போர்
கோப்திய கெய்ரோ

**கோப்திய கெய்ரோ** (*Coptic Cairo*)  எனப்படுவது  பழைய கெய்ரோவின் ஒரு அங்கமாகும். இது பாபிலோன் கோட்டை, கோப்திய அருங்காட்சியகம், தொங்கு தேவாலயம்,  புனித ஜோர்ஜின் கிரேக்கத் தேவாலயம் போன்ற கோப்திய தேவாலயங்களையும் வரலாற்று சிறப்புமிக்க இடங்களையும் உள்ளடக்கியது. இப்பகுதிக்குத் திருக்குடும்பம் வந்துள்ளதாகவும் இங்கு தற்போது புனிதர்கள் செர்ஜியசு மற்றும் பச்சுசு தேவாலயம் உள்ள இடத்தில் தங்கியிருந்ததாகவும் நம்பப்படுகிறது.  தற்போதைய கட்டிடங்களும் தேவாலயங்களும் இசுலாமியர் கையகப்படுத்தலின் பின்னரே கட்டப்பட்டன எனினும் எகிப்தில் இசுலாமிய சகாப்தம் துவங்கும்வரை இப்பகுதி கிறித்தவக் கோட்டையாக விளங்கியது.

## மேற்சான்றுகள்

பகுப்பு:கெய்ரோ
பகுப்பு:எகிப்திய நகரங்கள்
காக்கநாடு

**காக்காநாடு (Kakkanad)** என்பது கேரளத்தின் கொச்சி நகரத்திற்கு அருகில் அமைந்துள்ள நகரம். இங்கு அதிகளவிலான தகவல் தொழினுட்ப நிறுவனங்கள் உள்ளன. தற்போது, இது எர்ணாக்குளம் மாவட்டத்தின் தலைநகரம் ஆகும். இன்ஃபோபார்க், ஸ்மார்ட்பார்க் ஆகியன இங்குள்ளன. தூர்தர்ஷன் நிறுவனத்தின் ஒலிபரப்பு மையம் இங்குள்ளது. இதற்கு அருகில் வீகாலேண்ட் சுற்றுலா மையம் அமைந்துள்ளது. தமிழ் இலக்கண நூலான சங்கர நமசிவாயரின் பாடல்களில் கொடுந்தமிழ் நாட்டின் பகுதியாக கற்காநாடு (காக்காநாடு) எனக் குறிப்பிடப்பட்டது.

## சான்றுகள்

பகுப்பு:எர்ணாகுளம் மாவட்டம்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
பைனாவு

பைநாவு என்பது கேரளத்தின் இடுக்கி மாவட்டத் தலைநகராகும்.

## போக்குவரத்து
வான்வழிப் போக்குவரத்திற்கு கொச்சி பன்னாட்டு வானூர்தி நிலையத்தினை அடையலாம்.
அங்கமலி ரயில் நிலையம் அருகில் அமைந்த ரயில் நிலையம். தொடுபுழாவினை ஒட்டிய மாநில நெடுஞ்சாலையின் மூலமும் தரைவழிப் போக்குவரத்திற்கு ஏதுவாக உள்ளது.

## இணைப்புகள்

பகுப்பு:கேரளம்
பகுப்பு:இடுக்கி மாவட்டத்தில் உள்ள ஊர்களும் நகரங்களும்
சார் பீரங்கி

**சார் பீரங்கி** (*Tsar Cannon*, , *Tsar'-pushka*) அளவில் பெரியதும்,  நீளமுடையதுமான இந்த பீரங்கி கிரெம்லினில் பார்வைக்கு வைக்கப்பட்டுள்ளது. இது அன்ரே சோகோவ் என்பவரால் 1586 ஆம் ஆண்டில் மாஸ்கோவில் உருவாக்கப்பட்டது. இது போரில் பாவிக்கப்படாத, ஒரு சின்னமாகவுள்ளது. ஆயினும் இது ஒரே ஒரு முறை சுடப்பட்டது. கின்னஸ் உலக சாதனைகள் இதனை உலகிலுள்ள பெரிய குழல் விட்டம் உடைய பீரங்கியாகப் பதிவு செய்துள்ளது.  இது சுற்றுலாப் பயணிகளைக் கவரும் ஒன்றாகவும் உள்ளது.

## இவற்றையும் பார்க்க
*சார் மணி
*சார் வெடிகுண்டு

## உசாத்துணை
;குறிப்புகள்

## வெளியிணைப்புகள்
*

பகுப்பு:தனிப்பட்ட ஆயுதங்கள்